*28 სექტემბერი, 2023 წელი*

**სამთავრობო სექტორული სტრატეგიების საშუალოვადიან ფისკალურ პარამეტრებთან შესაბამისობა**

**ოქმი N1**

**მონაწილეები:**

|  |  |
| --- | --- |
| **გიორგი კაკაურიძე** | საქართველოს ფინანსთა მინისტრის პირველი მოადგილე; |
| **ეკატერინე გუნცაძე** | საქართველოს ფინანსთა მინისტრის მოადგილე; |
| **ილია ღუდუშაური** | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის მოადგილე; |
| **გელა გელაძე** | საქართველოს განათლებისა და მეცნიერების მინისტრის მოადგილე; |
| **ილია ბეგიაშვილი** | საქართველოს რეგიონული განვითარებისა და ინფრასტრუქტურის მინისტრის მოადგილე; |
| **იოსებ ბაღათურია** | საქართველოს კულტურისა და სპორტის მინისტრის მოადგილე |
| **გიორგი ხაინდრავა** | საქართველოს თავდაცვის მინისტრის მოადგილე; |
| **ვახტანგ ცინცაძე** | საქართველოს ეკონომიკისა და მდგრადი განვითარების მინისტრის მოადგილე; |
| **გიორგი ბუთხუზი** | საქართველოს შინაგან საქმეთა მინისტრის მოადგილე; |
| **თენგიზ ნასარიძე** | საქართველოს გარემოს დაცვისა და სოფლის მეურნეობის მინისტრის მოადგილე; |
| **ერეკლე ღვინიანიძე** | საქართველოს იუსტიციის მინისტრის მოადგილე; |
| **ვლადიმერ კონსტანტინიდი** | საქართველოს საგარეო საქმეთა მინისტრის მოადგილე; |
| **ვახტანგ ქათამაძე** | საქართველოს მთავრობის ადმინისტრაციის პოლიტიკის დაგეგმვისა და სამთავრობო კოორდინაციის დეპარტამენტის ხელმძღვანელი; |
| **ნათია გულუა** | საქართველოს ფინანსთა სამინისტროს საბიუჯეტო დეპარტამენტის ხელმძღვანელი; |
| **ნატო მოკვერაშვილი** | საქართველოს ფინანსთა სამინისტროს საბიუჯეტო დეპარტამენტის საბიუჯეტო პოლიტიკის სამმართველოს ხელმძღვანელი. |

***განსახილველი საკითხი:***

1. **2023-2026 წლებში ეტაპობრივად სამთავრობო სექტორული სტრატეგიების საშუალოვადიან ფისკალურ პარამეტრებთან შესაბამისობის უზრუნველყოფის მიზნით, სახელმწიფო ბიუჯეტის დანართის ნიმუშის განხილვა (დანართი N1).**

საჯარო ფინანსების მართვის რეფორმის ფარგლებში მნიშვნელოვანია ბიუჯეტსა და პოლიტიკის მიმართულებებს შორის კავშირების გაძლიერება. ამ მიმართულებით საჯარო ფინანსების მართვის რეფორმის სტრატეგიის ფარგლებში ბოლო წლების განმავლობაში აქტიურად მიმდინარეობს მუშაობა. სტრატეგიულ და პოლიტიკის დოკუმენტებსა და ბიუჯეტს შორის კავშირების გაძლიერების ხელშეწყობის მიზნით საჯარო ფინანსების მართვის რეფორმის სტრატეგიის შესაბამისად, 2022 წელს ბიუჯეტის მართვის ელექტრონულ სისტემაში განხორციელდა „პოლიტიკის კლასიფიკატორის“ ინტეგრირება, რომელიც საშუალებას აძლევს საქართველოს სამინისტროებს და სხვა მხარჯავ დაწესებულებებს ბიუჯეტით განსაზღვრული პროგრამები/ქვეპროგრამები ბიუჯეტის მართვის ელექტრონულ სისტემაში (ebudget.ge) დაუკავშირონ შესაბამის „პოლიტიკის კლასიფიკატორს“. პოლიტიკის კლასიფიკატორთან პროგრამების კავშირები აისახება პროგრამულ ბიუჯეტის დანართში.

ამჟამად, ბიუჯეტის მართვის ელექტრონულ სისტემაში (ebudget.ge) გათვალისწინებულია შემდეგი პოლიტიკის კლასიფიკატორები:

* **გაეროს მდგრადი განვითარების მიზნები - SDG** (17 მიზანი);
* **ადამიანური კაპიტალის მიზნები;**
* **გენდერული თანასწორობა;**
* **კლიმატის ცვლილება** (კლიმატის ცვლილება - შერბილება; კლიმატის ცვლილება - ადაპტაცია; კლიმატის ცვლილება - შერბილება და ადაპტაცია);
* **სოფლის განვითარება;**
* **ადამიანის უფლებები;**
* **ენერგოეფექტურობა**.

2023 წლის ბიუჯეტის დაგეგმვის პროცესში სახელმწიფო ბიუჯეტით საქართველოს სამინისტროების მიერ განსახორციელებელი 112 პროგრამიდან 55 პროგრამა (49%) და 53 ქვეპროგრამა დაკავშირებულია ერთ ან რამდენიმე ზემოაღნიშნულ პოლიტიკის კლასიფიკატორთან და აღნიშნული კავშირების (Tag) შესახებ ინფორმაცია წარმოდგენილია 2023 წლის სახელმწიფო ბიუჯეტის პროგრამული ბიუჯეტის დანართში.

გასათვალისწინებელია, რომ ევროკავშირის (EU) საბიუჯეტო დახმარების პროგრამის ფარგლებში საჯარო ფინანსების მართვის რეფორმის ნაწილში 2023-2026 წლებში გათვალისწინებულია სტრატეგიულ მიმართულებებთან და ბიუჯეტთან კავშირების გაძლიერების მიზნით შესაბამისი ღონისძიებების განხორციელება. მათ შორის, ერთ-ერთ მიმართულებას წარმოადგენს 2023-2026 წლებში ეტაპობრივად სამთავრობო სექტორული სტრატეგიების საშუალოვადიან ფისკალურ პარამეტრებთან შესაბამისობა.

აღნიშნულის უზრუნველყოფის მიზნით, მიმდინარე წლის შესასრულებელ ღონისძიებად განსაზღვრულია **სახელმწიფო ბიუჯეტის კანონის დანართის ნიმუშის შემუშავება, რომლის მეშვეობითაც შესაძლებელი იქნება სამთავრობო სტრატეგიების ფისკალური გავლენის შეფასება საშუალოვადიან პერიოდში და აღნიშნული დანართი გახდება სახელმწიფო ბიუჯეტის კანონის პაკეტის შემადგენელი ნაწილი.**

ზემოაღნიშნულის გათვალისწინებით, საქართველოს ფინანსთა სამინისტროს მიერ შემუშავებულია **„სამთავრობო სტრატეგიების ფისკალური გავლენა საშუალოვადიან პერიოდში“** დანართის ნიმუში, რომლის მეშვეობით სამთავრობო სექტორული სტრატეგია დაუკავშირდება ბიუჯეტის პროგრამებს (დანართი №1). ამასთან, დანართი №1-ის ცხრილი №1-ში ასახული იქნება ჯამურად სექტორული სტრატეგიების ფისკალური გავლენა, ხოლო ამავე დანართის ცხრილი №2-ში წარმოდგენილი იქნება ინფორმაცია სახელმწიფო ბიუჯეტით გათვალისწინებული პროგრამებიდან თითოეული სტრატეგიის მიხედვით შუალოვადიან პერიოდში დაგეგმილი მოსალოდნელი ხარჯების შესახებ.

ამასთან გასათვალისწინებელია, რომ ხშირ შემთხვევაში სექტორულ სტრატეგიას განფასება არ აქვს, ხოლო სტრატეგიის სამოქმედო გეგმები მზადდება 1-2 ან 3 წლიანი პერიოდისთვის, რასაც თან ახლავს შესაბამის წლების ხარჯთაღრიცხვები. ასეთ შემთხვევაში, პროგრამების/ქვეპროგრამების სტრატეგიებთან კავშირი ეფუძნება სამოქმედო გეგმებს, ხოლო სტრატეგიის ხანგრძლივობიდან გამომდინარე, შემდეგ წლებში (თუ სამოქმედო გეგმა გაწერილია 4 წელზე ნაკლებ ვადაზე) ივსება მოსალოდნელი პროგნოზები სტრატეგიის ხანგრძლივობიდან გამომდინარე.

**დანართი №1-ის ნიმუში:**

**სამთავრობო სტრატეგიების ფისკალური გავლენა საშუალოვადიან პერიოდში**

**ცხრილი №1**

**/ათასი ლარი/**

| **პოლიტიკის კლასიფიკატორი** | **დასაგეგმი წელი** | **დასაგეგმი +1 წელი** | **დასაგეგმი +2 წელი** | **დასაგეგმი +3 წელი** |
| --- | --- | --- | --- | --- |
| **სექტორული სტრატეგიები** |  |  |  |  |
| სტრატეგია 1 |  |  |  |  |
| სტრატეგია 2 |  |  |  |  |
| სტრატეგია 3 |  |  |  |  |
| --- |  |  |  |  |
|  |  |  |  |  |
| ***% გადასახდელებთან*** |  |  |  |  |
| სექტორული სტრატეგიები |  |  |  |  |
| სტრატეგია 1 |  |  |  |  |
| სტრატეგია 2 |  |  |  |  |
| სტრატეგია 3 |  |  |  |  |
| --- |  |  |  |  |

**ცხრილი №2**

**/ათასი ლარი/**

|  |  |  |  |  |
| --- | --- | --- | --- | --- |
| **პოლიტიკის კლასიფიკატორი** | **დასაგეგმი წელი** | **დასაგეგმი +1 წელი** | **დასაგეგმი +2 წელი** | **დასაგეგმი +3 წელი** |
| **სტრატეგია 1** |  |  |  |  |
| პროგრამა 1 |  |  |  |  |
| ქვეპროგრამა 1 |  |  |  |  |
| ქვეპროგრამა 2 |  |  |  |  |
| ქვეპროგრამა 3 |  |  |  |  |
| ---- |  |  |  |  |
| პროგრამა 2 |  |  |  |  |
| ქვეპროგრამა 1 |  |  |  |  |
| ქვეპროგრამა 2 |  |  |  |  |
| ქვეპროგრამა 3 |  |  |  |  |
| ---- |  |  |  |  |
| პროგრამა -- |  |  |  |  |
| ქვეპროგრამა 1 |  |  |  |  |
| ქვეპროგრამა 2 |  |  |  |  |
| ქვეპროგრამა 3 |  |  |  |  |
| ---- |  |  |  |  |
| ***% გადასახდელებთან*** |  |  |  |  |
| **სტრატეგია 1** |  |  |  |  |
| პროგრამა 1 |  |  |  |  |
| პროგრამა 2 |  |  |  |  |
| პროგრამა -- |  |  |  |  |
| ---- |  |  |  |  |

აღნიშნული დანართი უნდა დაერთოს 2027 წლის სახელმწიფო ბიუჯეტის პროექტს. ამ მიზნით მომავალი წლიდან დაიწყება მუშაობა და 2025 წლის სახელმწიფო ბიუჯეტის მომზადების პროცესში დაგეგმილია საპილოტედ ბიუჯეტით გათვალისწინებული პროგრამების დაკავშირება არანაკლებ ერთ სექტორულ სტრატეგიასთან და შესაბამისი ინფორმაცია აისახება 2025 წლის სახელმწიფო ბიუჯეტის პროგრამული ბიუჯეტის დანართში, ხოლო შემდგომ წლებში ეტაპობრივად გაგრძელდება საქართველოს მთავრობის მიერ დამტკიცებულ სტრატეგიებთან ბიუჯეტის პროგრამების დაკავშირება, შესაბამისი ხარჯების იდენტიფიცირება და ფისკალური გავლენის ასახვა ბიუჯეტის თანდართულ მასალებში. ამასთან, აღნიშნული დანართის ნიმუშის ფორმა შესაძლებელია დაკორექტირდეს სამუშაო პროცესში გამოვლენილი საჭიროებებიდან გამომდინარე, ჩართული მხარეების მიერ გამოთქმული რეკომენდაციების გათვალისწინებით.

ზემოაღნიშნულის გათვალისწინებით, ბიუჯეტის მართვის ელექტრონულ სისტემაში (ebudget.ge) დაგეგმილია ფუნქციონალის დამატება, სადაც კავშირებთან ერთად შესაძლებელი იქნება შესაბამისი ხარჯების მითითებაც. ელექტრონული სისტემის მეშვეობით შესაძლებელი გახდება ფისკალური გავლენის შესახებ ინფორმაციის მომზადება თითოეული პოლიტიკის კლასიფიკატორის მიხედვით.

**დეტალური ინფორმაცია წარმოდგენილია თანდართულ პრეზენტაციაში.**

**სამთავრობო სტრატეგიების ფისკალური გავლენის დანართის მომზადების მიზნით** დაიწყება აქტიური მუშაობა საქართველოს მთავრობის ადმინისტრაციის პოლიტიკის დაგეგმვისა და სამთავრობო კოორდინაციის დეპარტამენტთან.

მომავალი წლიდან გაიმართება განხილვები საპილოტედ არჩეული სტრატეგიის შემუშავებაში ჩართულ მხარეებთან აღნიშნული სამუშაოების კოორდინირებულად განხორციელების მიზნით.

**წარმოდგენილი დანართის ნიმუში მოწონებულია ჩართული მხარეების მიერ, სამინისტროები შესაბამის პასუხისმგებელ პირებთან ერთად მზად არიან ჩაერთონ აღნიშნული რეფორმის დანერგვის პროცესში.**

**საქართველოს ფინანსთა მინისტრის**

**პირველი მოადგილე გიორგი კაკაურიძე**